techiaith/cofnodycynulliad_en-cy huggingface dataset:
English: The distribution sub-group of the partnership council works very hard on the indicators across the piece. We have a constant review group working very hard on making sure that the indicators are as they are. The local government family is itself responsible for this, and Anglesey, as many other councils, have seats on both the financial and the distribution sub-group. The leader of Anglesey, who I was just mentioning now, comes to the partnership council meetings; I meet with her very frequently. Anglesey, last year, suffered from a range of less-favourable movements in indicators, such as population projections, secondary school pupil numbers, primary free school meals and children in out-of-work families, and those indicators fluctuate. So, obviously, the distribution works differently according to a range of indicators. I've had this conversation with Members many times; we offer all the time that a local authority who thinks that the measures are not right should come forward and put its suggested adjustments into the distribution sub-group formula, and we work through what that would mean for the local authority family overall. That offer is always on the table, as it is now.
Welsh: Mae is-grŵp dosbarthu'r cyngor partneriaeth yn gweithio'n galed iawn ar y dangosyddion yn gyffredinol. Mae gennym grŵp adolygu cyson sy'n gweithio'n galed iawn i sicrhau bod y dangosyddion fel ag y maent. Y teulu llywodraeth leol ei hun sy'n gyfrifol am hyn, ac mae gan Ynys Môn, fel llawer o gynghorau eraill, seddau ar yr is-grŵp ariannol a'r is-grŵp dosbarthu. Mae arweinydd Ynys Môn, y cyfeiriais ati yn awr, yn dod i gyfarfodydd y cyngor partneriaeth; rwy'n cyfarfod â hi'n aml iawn. Y llynedd, dioddefodd Ynys Môn o amrywiaeth o symudiadau anffafriol yn y dangosyddion, megis amcanestyniadau poblogaeth, niferoedd disgyblion ysgolion uwchradd, prydau ysgol am ddim mewn ysgolion cynradd a phlant mewn teuluoedd di-waith, ac mae'r dangosyddion hynny'n amrywio. Felly, yn amlwg, mae'r dosbarthiad yn gweithio'n wahanol yn ôl ystod o ddangosyddion. Rwyf wedi cael y sgwrs hon gydag Aelodau sawl gwaith; rydym yn cynnig, drwy'r amser, i awdurdod lleol sy'n credu nad yw'r dulliau o fesur yn iawn gynnig ei awgrymiadau ynghylch addasiadau i fformiwla'r is-grŵp dosbarthu, ac rydym yn gweithio drwy'r hyn y byddai hynny'n ei olygu i deulu'r awdurdod lleol yn gyffredinol. Mae'r cynnig hwnnw bob amser ar y bwrdd, fel y mae yn awr.
English: There is no evidence that large councils are more effective or efficient than small councils. Our local government Bill will empower councils, reform and strengthen local democracy, create conditions for improved delivery of local services, and provide a robust framework for authorities to work on a regional basis where there are advantages in them doing so.
Welsh: Nid oes tystiolaeth fod cynghorau mawr yn fwy effeithiol neu effeithlon na chynghorau bach. Bydd ein Bil llywodraeth leol yn grymuso cynghorau, yn diwygio ac yn cryfhau democratiaeth leol, yn creu amodau ar gyfer darparu gwasanaethau lleol yn well, ac yn darparu fframwaith cadarn i awdurdodau weithio ar sail ranbarthol lle mae manteision iddynt o wneud hynny.
English: The Minister's response seems significantly different from those I recall from her predecessors on similar subjects, but their speeches about suggestions that bigger is better in general are not ones that have led to councils, or councillors at least, wanting to merge. I just wonder, is Welsh Government not able to offer an estimate or some analysis or something to assist in what are the fixed costs of running a council, given that we have a number of really very small councils with significantly high council taxes?
Welsh: Mae ymateb y Gweinidog yn ymddangos yn dra gwahanol i'r rhai rwy'n cofio eu cael gan ei rhagflaenwyr ar bynciau tebyg, ond nid yw eu hareithiau ynghylch awgrymiadau fod mwy yn well yn gyffredinol yn rhai sydd wedi arwain at wneud i gynghorau, neu gynghorwyr o leiaf, fod eisiau uno. Tybed a yw Llywodraeth Cymru yn gallu cynnig amcangyfrif neu ryw ddadansoddiad neu rywbeth i gynorthwyo gyda'r costau sefydlog o redeg cyngor, o gofio bod gennym nifer o gynghorau bach iawn sydd â threthi cyngor uchel iawn?
English: That's just not how it works. What we believe in is that democracy should be as close to the people as humanly possible, for the decisions to be made as close to the people as is possible. I'm very surprised, given your background, Mark Reckless, that you don't concur with me that that kind of subsidiarity is what we should be looking for in local democracy. So, what we say is that one size certainly does not fit all; it doesn't fit all in any arrangement across Wales. Local authorities work hard to deliver services across a range of different mechanisms and different sizes, and, as I say, there is no evidence at all from anywhere that says that one size of a local authority is always more effective and more efficient than any other size. What we are doing is working very closely with the WLGA and local government leaders, through the local government sub-group of the partnership council, to develop a mechanism to support regional working and collaboration where that's appropriate, to reduce complexity for the authorities delivering different kinds of regional working arrangements, and to ensure that the decisions are made as close to the local people as is possible for effective and efficient democracy.
Welsh: Nid dyna sut y mae'n gweithio. Rydym yn credu y dylai democratiaeth fod mor agos at y bobl ag sy'n bosibl, er mwyn i'r penderfyniadau gael eu gwneud mor agos at y bobl ag sy'n bosibl. Rwy'n synnu'n fawr, o ystyried eich cefndir, Mark Reckless, nad ydych yn cytuno â mi mai'r math hwnnw o sybsidiaredd yw'r hyn y dylem fod yn chwilio amdano mewn democratiaeth leol. Felly, yr hyn rydym yn ei ddweud yw nad yw un maint yn addas i bawb; nid yw'n gweddu i bawb mewn unrhyw drefniant ledled Cymru. Mae awdurdodau lleol yn gweithio'n galed i ddarparu gwasanaethau ar draws ystod o wahanol fecanweithiau a gwahanol feintiau, ac fel y dywedaf, nid oes unrhyw dystiolaeth yn unman sy'n dweud bod awdurdod lleol o faint penodol bob amser yn fwy effeithiol ac effeithlon nag awdurdod lleol o unrhyw faint arall. Yr hyn a wnawn yw gweithio'n agos iawn gyda CLlLC ac arweinwyr llywodraeth leol, drwy is-grŵp llywodraeth leol y cyngor partneriaeth, i ddatblygu mecanwaith i gefnogi gwaith rhanbarthol a chydweithredu lle bo hynny'n briodol, i leihau cymhlethdod i'r awdurdodau sy'n darparu gwahanol fathau o drefniadau gweithio rhanbarthol, ac i sicrhau bod y penderfyniadau'n cael eu gwneud mor agos at y bobl leol ag sy'n bosibl er mwyn sicrhau democratiaeth effeithiol ac effeithlon.
English: If you believe that larger organisations in Wales, such as Betsi Cadwaladr, Natural Resources Wales and the Welsh Ambulance Services NHS Trust are the types of organisations that we think work best, then wholesale merger has its attractions. Will the Minister confirm that the costs of reorganising ICT systems, employment and grading terms being equalised, staff movement, changing signs - and I could go on, but I feel like the Deputy Presiding Officer wouldn't let me - would be more expensive than any predicted never mind actual savings, and that in the last reorganisation, where there were mergers in places like Swansea, the costs of merger equated to approximately 5 per cent of the revenue budget?
Welsh: Os ydych yn credu mai sefydliadau mwy o faint yng Nghymru, fel Betsi Cadwaladr, Cyfoeth Naturiol Cymru ac Ymddiriedolaeth GIG Gwasanaethau Ambiwlans Cymru yw'r mathau o sefydliadau sy'n gweithio orau yn ein barn ni, mae manteision i uno ar raddfa eang. A wnaiff y Gweinidog gadarnhau y byddai'r gost o ad-drefnu systemau TGCh, cydraddoli cyflogaeth a graddfeydd, symud staff, newid arwyddion - a gallwn fynd ymlaen, ond teimlaf na fyddai'r Dirprwy Lywydd yn gadael i mi wneud hynny - yn fwy drud nag unrhyw arbedion a ragwelid, heb sôn am arbedion gwirioneddol, a bod costau uno ar adeg yr ad-drefnu diwethaf, lle y gwelwyd uno'n digwydd mewn ardaloedd fel Abertawe, yn cyfateb i tua 5 y cant o'r gyllideb refeniw?
English: Well, it's a national sport, really, in local government to argue about the costs or savings associated with any reorganisation. What is clear is that if you do a mass reorganisation, those authorities become inward looking as people look to see that their jobs and services are protected. We do not need inward-looking services. We need outward-looking, collaborative, efficient services. So, we agree with the WLGA that working collaboratively together in the way I outlined is the most effective. And as I already said, and Mike Hedges knows from our long association, I don't agree that bigger is always better.
Welsh: Wel, mae'n gêm genedlaethol, mewn gwirionedd, mewn llywodraeth leol i ddadlau am y costau neu'r arbedion sy'n gysylltiedig ag unrhyw broses ad-drefnu. Yr hyn sy'n amlwg os ydych yn ad-drefnu ar lefel dorfol yw y bydd yr awdurdodau'n mynd yn fewnblyg wrth i bobl geisio sicrhau bod eu swyddi a'u gwasanaethau'n cael eu diogelu. Nid oes arnom angen gwasanaethau mewnblyg. Rydym angen gwasanaethau cydweithredol ac effeithlon sy'n eang eu gorwelion. Felly, rydym yn cytuno â CLlLC mai gweithio ar y cyd fel yr amlinellais yw'r ffordd fwyaf effeithiol. Ac fel y dywedais eisoes, ac mae Mike Hedges yn gwybod hyn o'n cysylltiad hir, nid wyf yn cytuno bod mwy bob amser yn well.
English: Given that the local government reorganisation in Wales has been firmly kicked into the long grass, Minister, can you advise what action you're taking to encourage and accelerate collaboration between existing local authorities in service provision and back-office function to generate financial savings, please?
Welsh: O gofio bod y gwaith o ad-drefnu llywodraeth lleol yng Nghymru wedi'i wthio i'r naill ochr, Weinidog, a allwch chi ddweud pa gamau rydych yn eu cymryd i annog a chyflymu'r cydweithrediad rhwng awdurdodau lleol presennol mewn perthynas â darparu gwasanaethau a swyddogaethau corfforaethol i gynhyrchu arbedion ariannol, os gwelwch yn dda?
English: Yes. So, the forthcoming Bill has a range of arrangements in it for collaborative joint working. It will have a device called a corporate joint committee that will allow a legal entity to be formed between local authorities who wish to work regionally together. There will be four mandatory areas on the face of the Bill as it's introduced, Deputy Presiding Officer, although, obviously, we are in the Senedd's hands then as to where the Bill goes after that through its committee processes and so on. Local authorities already deliver a range of important services in collaboration and one size does not fit all. So, there's a regulatory collaboration in the south-west of Wales, for example, that doesn't exist elsewhere. There are other arrangements, numerous and varied. The WLGA has been working really hard, assisted by Derek Vaughan who was previously an MEP for Wales, to come to a really good piece of work as an analysis of how that works, and we will be going forward with them in partnership in helping them make those arrangements. What I would say is that the Bill also includes a whole series of powers for local authorities to voluntarily merge, for example, should they wish to, and to change their voting system and arrangements. But, they are voluntary. So, if two local authorities come together and think that they would be more effective and efficient working together, there is a mechanism by which they could do that, but we are not forcing them down that road because that is not the direction of travel that we think is most effective.
Welsh: Ie. Felly, mae gan y Bil sydd ar y ffordd amrywiaeth o drefniadau ar gyfer cydweithio. Bydd yn cynnwys dyfais o'r enw cyd-bwyllgor corfforaethol a fydd yn caniatáu i endid cyfreithiol gael ei ffurfio rhwng awdurdodau lleol sy'n dymuno cydweithio'n rhanbarthol. Bydd pedwar maes gorfodol ar wyneb y Bil fel y caiff ei gyflwyno, Ddirprwy Lywydd, ond wrth gwrs, y Senedd fydd yn penderfynu lle bydd y Bil yn mynd ar ôl hynny drwy ei phrosesau pwyllgor ac yn y blaen. Mae awdurdodau lleol eisoes yn cyflawni ystod o wasanaethau pwysig ar y cyd, ac ni cheir un ateb sy'n addas i bawb. Felly, mae yna gydweithrediad rheoleiddiol yn ne-orllewin Cymru, er enghraifft, nad yw'n bodoli mewn mannau eraill. Ceir nifer o drefniadau amrywiol eraill. Mae CLlLC wedi bod yn gweithio'n galed iawn, gyda chymorth Derek Vaughan a arferai fod yn ASE Cymreig, i greu gwaith da iawn ar gyfer dadansoddi sut y mae hynny'n gweithio, a byddwn yn bwrw ymlaen mewn partneriaeth â hwy i'w helpu i wneud y trefniadau hynny. Yr hyn y buaswn yn ei ddweud yw bod y Bil hefyd yn cynnwys cyfres gyfan o bwerau i awdurdodau lleol uno'n wirfoddol, er enghraifft, pe baent yn dymuno, a newid eu system a'u trefniadau pleidleisio. Ond maent yn wirfoddol. Felly, os bydd dau awdurdod lleol yn dod ynghyd ac yn credu y byddent yn gweithio'n fwy effeithiol ac effeithlon gyda'i gilydd, mae peirianwaith ar gael a fyddai'n eu galluogi hwy i wneud hynny, ond nid ydym yn eu gorfodi i wneud hynny am nad ydym yn credu mai dyna'r cyfeiriad teithio mwyaf effeithiol.
English: Last month, you issued a written statement saying that you were aware of a number of high-rise buildings constructed within the last 10 to 15 years that have significant defects. Now, I've received correspondence concerning buildings that fall into this category and it's appalling to read stories of young families trapped in unsuitable flats that they can't sell because nobody has taken responsibility for rectifying those defects, to ensure that those properties can then be sold on by families wishing to move on. Minister, what are you going to do to help families in this situation that will help them now?
Welsh: Y mis diwethaf, fe gyhoeddoch chi ddatganiad ysgrifenedig yn dweud eich bod yn ymwybodol o nifer o adeiladau uchel iawn a adeiladwyd o fewn y 10 i 15 mlynedd diwethaf sydd â diffygion sylweddol. Nawr, rwyf wedi derbyn gohebiaeth yn ymwneud ag adeiladau sy'n perthyn i'r categori hwn ac mae'n warthus darllen straeon am deuluoedd ifanc sydd wedi'u dal mewn fflatiau anaddas na allant eu gwerthu gan nad oes unrhyw un wedi ysgwyddo cyfrifoldeb am gywiro'r diffygion hynny er mwyn sicrhau y gall teuluoedd sy'n dymuno symud werthu'r eiddo hwnnw. Weinidog, beth y bwriadwch ei wneud i helpu teuluoedd yn y sefyllfa hon a fydd yn eu helpu yn awr?
English: We have a range of things that we're doing. A number of the questions that are coming up in this session are around what we're doing about building safety and regulation. But we are in a difficulty where some of the private sector landlords have not been able to step forward or, actually, in one really very difficult situation in my own constituency where a range of people have gone bankrupt one after the other and left people in a very parlous situation. We're in extensive correspondence and meetings with the local authority there to see what can be done to alleviate some of the difficulties that you've expressed. We don't have that many in Wales that I'm aware of, but where we do have the problem, it is a serious problem. So, we are looking to see what we can do to assist people with help to stay, for example, or helping them if they get into difficulty with mortgage payments and so on. But it's a very, very difficult problem if somebody goes into what's colloquially called 'negative equity' as a result of the repairs that are necessary. We are helping people access advice services, so that they can take action against any professional people who provided them with advice that was inaccurate or misleading, which has been the case for some people. But it is a very difficult problem, so I have no easy solution to offer those families, I'm afraid.
Welsh: Mae gennym amrywiaeth o bethau rydym yn eu gwneud. Mae nifer o'r cwestiynau sy'n codi yn y sesiwn hon yn ymwneud â'r hyn a wnawn mewn perthynas â rheoleiddio a diogelwch adeiladau. Ond rydym wedi cael anhawster lle nad yw rhai o'r landlordiaid sector preifat wedi gallu camu ymlaen, neu mewn un sefyllfa wirioneddol anodd yn fy etholaeth, lle mae amryw o bobl wedi mynd yn fethdalwyr un ar ôl y llall, ac wedi gadael pobl mewn sefyllfa enbyd iawn. Rydym yn gohebu'n helaeth ac yn cyfarfod â'r awdurdod lleol yno i weld beth y gellir ei wneud i leddfu rhai o'r anawsterau rydych wedi'u mynegi. Nid oes gennym gymaint â hynny y gwn amdanynt yng Nghymru, ond lle mae gennym broblem, mae'n un ddifrifol. Felly, rydym yn edrych i weld beth y gallwn ei wneud i gynorthwyo pobl gyda chymorth i aros, er enghraifft, neu eu helpu os ydynt yn mynd i drafferthion gyda thaliadau morgais ac yn y blaen. Ond mae'n broblem anodd tu hwnt os yw rhywun yn mynd i'r hyn a elwir yn gyffredin yn 'ecwiti negyddol' o ganlyniad i'r atgyweiriadau sy'n angenrheidiol. Rydym yn helpu pobl i gael gafael ar wasanaethau cynghori, fel y gallant roi camau ar waith yn erbyn unrhyw bobl broffesiynol sydd wedi rhoi cyngor anghywir neu gamarweiniol iddynt, fel sydd wedi digwydd i rai pobl. Ond mae'n broblem anodd iawn, felly mae arnaf ofn nad oes gennyf ateb hawdd i'w gynnig i'r teuluoedd hynny.
English: If there are small numbers of people involved, perhaps, Minister, you'd be prepared to meet with some of the people who've been affected by this, because it is something that's impacting severely on -
Welsh: Os mai ymwneud â nifer fach o bobl y mae hyn, Weinidog, efallai y byddech yn barod i gyfarfod â rhai o'r bobl yr effeithiodd hyn arnynt, oherwydd mae'n rhywbeth sy'n cael effaith ddifrifol ar -
English: Just to say on that, actually - I should say that my colleague Vaughan Gething, in his Assembly Member capacity, is bringing some people to meet with me for exactly that purpose very shortly.
Welsh: Ar hynny, mewn gwirionedd - dylwn ddweud bod fy nghyd-Aelod, Vaughan Gething, yn rhinwedd ei swydd fel Aelod Cynulliad, yn dod â phobl i gyfarfod â mi i'r union berwyl hwnnw cyn bo hir.
English: Okay, thank you very much. Minister, I think one thing that could happen is that there could be a change in planning law, to ensure that, especially the big developers who've profited from these frauds - and I use that word deliberately - can have their previous records taken into account as material considerations within the planning system. You've been on record as saying that some of these new developments will be the slums of the future. Now, whether you've been referring to the lack of public services to support those developments, or to the poor quality of those developments themselves, I don't think it really matters, because the conclusion that you've reached is one that I agree with. One of the explanations is that, since the financial crash, smaller firms have disappeared, leaving larger firms dominating the market and making excess profit from a lax planning system and from lax regulation. Do you agree with me that it's time for a windfall tax on these large firms, to pay for the restitution of the defects caused by poor development?
Welsh: O'r gorau. Diolch yn fawr iawn. Weinidog, rwy'n credu mai un peth a allai ddigwydd yw y gallai fod newid yn y gyfraith gynllunio, er mwyn sicrhau, yn enwedig yn achos datblygwyr mawr sydd wedi elwa o'r fath dwyll - ac rwy'n defnyddio'r gair yn fwriadol - y rhoddir sylw i'w record flaenorol fel ystyriaeth berthnasol o fewn y system gynllunio. Rydych wedi dweud ar goedd mai slymiau'r dyfodol fydd rhai o'r datblygiadau newydd hyn. Nawr, nid wyf yn meddwl ei bod hi'n bwysig a oeddech yn cyfeirio at y diffyg gwasanaethau cyhoeddus i gefnogi'r datblygiadau hynny, neu at ansawdd gwael y datblygiadau eu hunain, oherwydd mae'r casgliad y daethoch iddo yn un rwy'n cytuno ag ef. Un o'r esboniadau yw bod cwmnïau llai wedi diflannu ers y chwalfa ariannol, gan adael cwmnïau mwy yn dominyddu'r farchnad ac yn gwneud elw gormodol o system gynllunio lac ac o reoleiddio llac. A ydych yn cytuno â mi ei bod hi'n bryd codi treth ffawdelw ar y cwmnïau mawr hyn, i dalu am unioni'r diffygion a achoswyd gan ddatblygiadau gwael?
English: Okay. Well, I'm encouraged to hear that you're having those conversations, because this isn't just about the past - there are shoddy developments that are getting through planning committees right now as we speak. Just in August, Persimmon received planning permission for a development near the town centre in Bridgend - prime development land. It contained no provision for affordable housing, with, instead, a cash payment equivalent to just £50,000 per affordable house that should have been provided - a development next door to a recently designated air quality management area, with officers acknowledging that the development would make the situation a lot worse. Planning officers insisted that because their local development plan, written in 2013, allocated this land for housing, then that decision overrode the air pollution concerns that weren't known at the time. It took precedence over the Well-being of Future Generations (Wales) Act 2015, and that, if the committee refused to give permission, the local authority would lose on appeal and have to pay costs. I remember when I was a local authority councillor being threatened with surcharge. Local authority councillors are still being threatened with surcharge, and that is not right. So, can you tell us, with the shoddy developments that are going through planning committees now, what can you do to halt them?
Welsh: O'r gorau. Wel, rwy'n falch o glywed eich bod yn cael y sgyrsiau hynny, oherwydd mae hyn yn ymwneud â mwy na'r gorffennol yn unig - mae datblygiadau gwael yn mynd drwy'r pwyllgorau cynllunio yn awr wrth inni siarad. Ym mis Awst, cafodd Persimmon ganiatâd cynllunio ar gyfer datblygiad ger canol y dref ym Mhen-y-bont ar Ogwr - tir datblygu o'r radd flaenaf. Nid oedd yn cynnwys unrhyw ddarpariaeth ar gyfer tai fforddiadwy, gyda thaliad arian parod cyfwerth â £50,000 yn unig am bob tŷ fforddiadwy y dylid bod wedi'i ddarparu - datblygiad yn ffinio ag ardal a ddynodwyd yn ardal reoli ansawdd aer yn ddiweddar, gyda swyddogion yn cydnabod y byddai'r datblygiad yn gwneud y sefyllfa'n llawer gwaeth. Oherwydd bod eu cynllun datblygu lleol, a ysgrifennwyd yn 2013, wedi dyrannu'r tir hwn ar gyfer tai, mynnodd swyddogion cynllunio bod y penderfyniad hwnnw'n bwysicach na'r pryderon llygredd aer nad oeddent yn hysbys ar y pryd. Cafodd flaenoriaeth dros Ddeddf Llesiant Cenedlaethau'r Dyfodol (Cymru) 2015, a phe bai'r pwyllgor yn gwrthod rhoi caniatâd, byddai'r awdurdod lleol yn colli apêl ac yn gorfod talu costau. Pan oeddwn yn gynghorydd awdurdod lleol, rwy'n cofio cael fy mygwth â thâl ychwanegol. Mae cynghorwyr awdurdodau lleol yn dal i gael eu bygwth â thâl ychwanegol, ac nid yw hynny'n iawn. Felly, gyda'r datblygiadau gwael sy'n mynd drwy bwyllgorau cynllunio yn awr, a allwch ddweud wrthym beth y gallwch ei wneud i'w hatal?